laion/Wikipedia-Exotic huggingface dataset:
חגים ומועדים בתאילנד

חגים ומועדים בתאילנד מוסדרים על ידי הממשלה, ורובם מצוינים הן על ידי המגזר הציבורי, והן במגזר הפרטי. בדרך כלל יש 19 חגים ומועדים בשנה, אך הממשלה יכולה להכריז על מועדים נוספים. מועדים נוספים – הן רשמיים והן בלתי-רשמיים, הן מקומיים והן בינלאומיים – מצוינים בדרגות שונות בכל רחבי תאילנד. כל החגים הציבוריים מצוינים על ידי סוכנויות ממשלתיות, בעוד הבנק של תאילנד מסדיר את החגים בבנק, אשר שונה במקצת מאלה שמצוינים על ידי הממשלה. עסקים פרטיים נדרשים על ידי חוק הגנת העבודה לקיים לפחות 13 חגים בשנה, כולל יום העבודה הלאומי, אבל הם יכולים לבחור את שאר המועדים שהם מציינים. אם החג נופל על סוף שבוע, הממשלה מציינת אותו ביום העבודה הבא. נכון לשנת 2017, יש 17 חגים ציבוריים שהתקבלו על ידי הממשלה: חגים שמצוינים על ידי מוסדות פיננסיים (לא להתבלבל עם ימי פגרה רשמיים בבריטניה) מוסדרים על ידי הבנק של תאילנד. אלה בדרך כלל שונים מהחגים הממשלה כי הבנקים אינם מציינים את יום החורש המלכותי (Phuetchamongkhon) או תחילת ואסה (קאו פאנסה), אבל במקום הם צופים את 1 מאי כמו יום העבודה הלאומי ואת 1 יולי כמו באמצע השנה הבנק חג. (לפני שנת 2007, תחילתו של ואסה צוינה כחג ולא באסלה פוגה). ראש השנה הסיני, עיד אל-פיטר ועיד אל-אדחא מיועדים גם לחגים למוסדות פיננסיים במחוזות נרת'יוואט, פטאני, יאלה וסאטון אם הם כבר לא נופלים בסוף שבוע או בחופשה. מועדים אלה מוסדרים על ידי הממשלה, אך אינם מצוינים באותו אופן כמו חגים. השמירה בפועל משתנה, וחלקם מצוינים רק על ידי מגזרים ספציפיים. ‏ראש השנה האזרחית בבנגקוק (1 בינואר 2013)‏ ‏מאגה פוג'ה ‏פסטיבל סונגקראן בצ'יאנג מאי ‏טקס החרישה המלכותי (יום האיכר) בבנגקוק ‏וסק בבנגקוק ‏תחילת ואסה ‏יום זכויות הילד ‏יום המורה ‏יום הכוחות המזוינים המלכותיים של תאילנד (2010) ‏ראש השנה הסינית (2016) ‏שמי פנסים (לוי קראטהונג) Roy Cavanagh, Public Holidays in Thailand, 2020, Thaizer, ‏October 1, 2019 (באנגלית) (ארכיון)
אליפות אירופה בשחמט

אליפות אירופה בשחמט היא תחרות שחמט שנתית שמאורגנת על ידי איגוד השחמט האירופי. התחרות הראשונה נערכה בשנת 2000 ומאז היא נערכת על בסיס שנתי. מנצח התחרות זוכה בתואר אלוף אירופה בשחמט. מספר ממשתתפי התחרות, שצברו את התוצאות הטובות ביותר, מעפילים לגביע העולם בשחמט, ומשתתפות מעפילות לתחרויות העפלה לתואר אלופת העולם בשחמט. התחרות נערכת בשיטה השווייצרית. נשים יכולות להשתתף בתחרות לנשים או בתחרות הפתוחה (בה קיים רוב גברי מובהק). מדיה וקבצים בנושא אליפות אירופה בשחמט בוויקישיתוף אליפות שנת 2000 - התחרות הפתוחה, אליפות שנת 2000 - תחרות הנשים(הקישור אינו פעיל) אליפות שנת 2001 - התחרות הפתוחה, אליפות שנת 2001 - תחרות הנשים(הקישור אינו פעיל) אליפות שנת 2002 - התחרות הפתוחה, אליפות שנת 2002 - תחרות הנשים אליפות שנת 2003 - תחרות הפתוחה ותחרות הנשים אליפות שנת 2004 - התחרות הפתוחה, אליפות שנת 2004 - תחרות הנשים אליפות שנת 2005 - התחרות הפתוחה, אליפות שנת 2005 - תחרות הנשים אליפות שנת 2006- תחרות הפתוחה ותחרות הנשים אליפות שנת 2007 - התחרות הפתוחה, אליפות שנת 2007- תחרות הנשים אליפות שנת 2008 - תחרות הפתוחה ותחרות הנשים אליפות שנת 2009 - התחרות הפתוחה, אליפות שנת 2009 - תחרות הנשים אליפות שנת 2010 - התחרות הפתוחה, אליפות שנת 2010 - תחרות הנשים אליפות שנת 2011 - התחרות הפתוחה, אליפות שנת 2011 - תחרות הנשים אליפות שנת 2012 - התחרות הפתוחה, אליפות שנת 2012 - תחרות הנשים אליפות שנת 2013 - התחרות הפתוחה, אליפות שנת 2013 - תחרות הנשים אליפות שנת 2014 - התחרות הפתוחה, אליפות שנת 2014 - תחרות הנשים אליפות שנת 2015 - התחרות הפתוחה, אליפות שנת 2015 - תחרות הנשים אליפות שנת 2016 - התחרות הפתוחה, אליפות שנת 2016 - תחרות הנשים אליפות שנת 2017 - התחרות הפתוחה, אליפות שנת 2017 - תחרות הנשים אליפות שנת 2018, התחרות הפתוחה
בדל אי אסכרי

בֶּדֶל אִי אָסְכֶּרִי (בטורקית: bedel-i askeri) היה מס שהונהג בתקופת הטנזימאט באימפריה העות'מאנית כתשלום עבור פטור משירות צבאי בצבא האימפריה. מס זה היה בתוקף בין השנים 1857–1909. בתקופת שלטונו של אבדילמג'יט הראשון הייתה האימפריה העות'מאנית בעיצומן של רפורמות הטנזימאט. במסגרת זו בוטל ב-1856 מס הגולגולת-הג'יזיה, אותו נדרשו לשלם נתיני האימפריה שאינם מוסלמים ובכלל זה יהודי האימפריה העות'מאנית. במסגרת זו הוטל גיוס חובה בקרב כלל נתיני האימפריה, מוסלמים ולא מוסלמים לפי מכסה נדרשת בכל וילאייט שנעה בין 5 ל-6 אחוזים מקרב הגברים בגיל גיוס. צעד זה גרר התנגדות של הממסד הצבאי העות'מאני וב-1857, הורשו כל ברי הגיוס לקבל פטור משירות בצבא העות'מאני. תמורת קבלת פטור משירות צבאי, נדרשו לשלם מס פטור מיוחד שכונה בֶּדֶל אִי אָסְכֶּרִי (מטורקית: מחיר הצבא). המס אשר שילמו האוכלוסיות הלא מוסלמיות היה נמוך במידה רבה מהמס ששילמו המוסלמים עבור הפטור ועמד על 50 לירות עות'מאניות(אנ') למבקש הפטור. בקהילות מאורגנות וממוסדות כגון הקהילות היהודיות ביישובים השונים, חולק המס באופן אחיד או פרוגרסיבי ושולם על ידי כל ראשי המשפחות בקהילה. מעת לעת היו העות'מאנים משנים את גובה המס אם בהחלטת השער הנשגב או בהחלטה של הוואלי המקומי. כך למשל, בשנות ה-70 של המאה ה-19 העלה הממשל העות'מאני את המס ליהודי מונסטיר בשיעור של 150 אחוזים. הקהילה, אשר נפגעה קשות בשריפת הענק שהתחוללה בעיר ב-1863 התקשתה לעמוד בנטל התשלום. מעטים מבני הקהילה יכלו לשלם מיסים. לרבים לא היה כלל כסף. ב-1909, לאחר הפיכת הטורקים הצעירים בוטל מס הבדל אי אסכרי, והונהג גיוס חובה ללא פטור ברחבי האימפריה. Ancient Jewish History: Taxation, באתר הספרייה היהודית הווירטואלית (באנגלית) bedel-i-askeri באתר encyclopedia.com (באנגלית). bedel-i-askeri, באתר brillonline.com (באנגלית). Mark Cohen, Last Century of a Sephardic Community, Foundation for the Advancement of Sephardic Studies and Culture, New York, 2003, pages 43-59.
ביואיק GL6

ביואיק GL6 (באנגלית: Buick GL6) הוא מיניוואן, מתוצרת יצרנית הרכב ביואיק אשר מיוצרת לשוק הסיני מאוקטובר שנת 2017 ועד היום. ביואיק היא חברת בת של ג'נרל מוטורס. מיניוואן 5 דלתות 6 מושבים (2+2+2) מכל דלק - 45 ליטר דגם ה"ביואיק GL6" חולק את המרכב עם דגם "Opel Zafira" (אנ') מבית אופל מחיר היחידה: כ-25,000 דולר אתר האינטרנט הרשמי של ביואיק GL6 מדיה וקבצים בנושא ביואיק GL6 בוויקישיתוף ביואיק GL6, סרטון באתר יוטיוב "ביואיק GL6" דגם "ביואיק GL6"/vehicles/GL6/2017 דגם "ביואיק GL6" "ביואיק GL6" תוצרת ג'נרל מוטורס "ביואיק GL6" "ביואיק GL6" "ביואיק GL6"
מושל דקוטה הדרומית

מושל דקוטה הדרומית (באנגלית: Governor of South Dakota) הוא המושל וראש הרשות המבצעת של ממשלת מדינת דקוטה הדרומית. מושל המדינה נבחר לתקופת כהונה בת ארבע שנים בשנים בהן לא מתקיימות הבחירות לנשיאות ארצות הברית. המושלת הנוכחית של דקוטה הדרומית היא קריסטי נואם, חברת המפלגה הרפובליקנית. למושל סמכויות וחובות רבות, שמבחינות רבות דומות לאלו של נשיא ארצות הברית: המושל משמש כדובר המדינה, המקדם אינטרסים עסקיים ופיתוח כלכלי. המושל מעורב באופן פעיל בהליכי החקיקה; הוא רשאי להגיש הצעות חוק, ויש לו הסמכות להטיל וטו על הצעות חוק שהועלו בבית המחוקקים (אם כי ניתן לדחות את הווטו עם רוב בן שני שלישים בכל אחד אחד מבתי בית המחוקקים). המושל מפקח על פעילות הרשות המבצעת וממנה את חברי ממשלתו. נוסף על כך, המושל ממנה מערך רחב של ועדות ומועצות מטעם המדינה. המושל הוא המפקד העליון של המשמר הלאומי של דקוטה הדרומית. המושל רשאי להעניק חנינה לאלו שהורשעו בעבירות פליליות לפי חוקי המדינה. כאשר נבצר מאחד מהנציגים של דקוטה הדרומית בסנאט של ארצות הברית מלמלא את תפקידו, המושל ממנה סנאטור זמני מטעם המדינה עד שתערכנה בחירות כלליות לתפקיד. המושל הוא המנהיג הנומינלי של מפלגתו הפוליטית. משנת 1889 עד 1974, מושלי דקוטה הדרומית כיהנו תקופת כהונה בת שנתיים. עד שנות ה-40 של המאה ה-20 הורשה המושל להתמודד מחדש לתפקיד ללא הגבלה; מאז, המושלים הוגבלו לשתי תקופות כהונה רצופות בלבד, בדומה לנשיא ארצות הברית. החל מ-1974, המושל נבחר לתקופת כהונה בת ארבע שנים, ויכול לכהן ברצף פעמיים בלבד. המושל נבחר בבחירות ישירות עם סגנו. המושל הראשון של דקוטה הדרומית היה ארתור מלט, שהיה גם המושל האחרון של טריטוריית דקוטה. שניים ממושלי דקוטה הדרומית עזבו את תפקידם לפני תום כהונתם. ב-1978 התפטר ריצ'רד קניפ מתפקידו חצי שנה לפני תום כהונתו כדי לקבל מינוי כשגריר ארצות הברית בסינגפור. ב-19 באפריל 1993 נהרג ג'ורג' ס. מייקלסון בהתרסקות מטוס ליד העיר דביוק שבאיווה; מייקלסון הוא מושל דקוטה הדרומית היחיד שנפטר תוך שהוא מכהן בתפקידו. מייקלסון ואביו, ג'ורג' ת. מייקלסון, הם האב ובנו היחידים לכהן כמושלים. המושל שכיהן את תקופת הכהונה הארוכה ביותר היה ביל ג'נקלו. ג'נקלו היה המושל הראשון שהשלים שתי תקופות כהונה בנות ארבע שנים, והוא עשה זאת פעמיים: הפעם הראשונה בין השנים 1979-1987 והשנייה בשנים 1995-2003. בין 50 המדינות של ארצות הברית, בדקוטה הדרומית ישנה השליטה המפלגתית הארוכה ביותר. במשרד המושל: כל המושלים מאז ה-1 בינואר 1979 הם חברי המפלגה הרפובליקנית. מדיה וקבצים בנושא מושל דקוטה הדרומית בוויקישיתוף אתר האינטרנט הרשמי של מושל דקוטה הדרומית (באנגלית) סגן המושל הוא ממפלגתו של המושל, אלא אם כן צוין אחרת. התפטר כדי לשמש כשגריר ארצות הברית בסינגפור. הבחירות הראשונות שהתקיימו לאחר הארכת כהונת המושל לארבע שנים. חוקת דקוטה הדרומית, פרק רביעי, סעיף ראשון (באנגלית) חוקת דקוטה הדרומית, פרק רביעי, סעיף שני (באנגלית) Lesson 3 State Government, באתר ממשלת דקוטה הדרומית (באנגלית) חוקת דקוטה הדרומית, פרק רביעי, סעיף שלישי (באנגלית) חותק דקוטה הדרומית, פרק רביעי, סעיף רביעי (באנגלית)
This Boy's Fire

This Boy's Fire (בעברית: האש של הילד הזה) הוא סינגל שהוקלט על ידי להקת הרוק האמריקאית סנטנה, בשיתוף עם הזמרת האמריקאית ג'ניפר לופז. השיר יצא לאור ב-13 באפריל 2008, כסינגל השני והאחרון מתוך אלבום האוסף Ultimate Santana, של סנטנה. השיר הגיע אל המקום ה-27 במצעד שבהונגריה, ה-28 במצעד שברומניה, וה-64 במצעד שבסלובקיה. השיר נכתב על ידי סטיב מוראלס, ריימונד דיאז, שון גארט ורונלד בראיינט, והופק על ידי השלושה הראשונים ביחד עם דוקטור לוק וקורי רוני. לשיר יצאה גרסה נוספת בה מבצע הראפר המקסיקני-אמריקאי בייבי באש, קטע ראפ מהיר. בספטמבר 2007, הודיעו סנטנה ולופז כי הם עתידים לשתף פעולה בשיר חדש, וכי הוא עתיד לצאת באמצע שנת 2008. האתר "מונסטרס אנד קריטיקס", סקר את השיר בחיוביות ואף כינה אותו בשם "red hot", ודיבר מעט על קרלוס סנטנה בעצמו. מידע על היצירה "This Boy's Fire" באתר מיוזיק בריינז מידע על השיר "This Boy's Fire" באתר AllMusic מידע על היצירה "This Boy's Fire" באתר Discogs סרטון השיר "This Boy's Fire" באתר יוטיוב סטיב מוראלס, ריימונד דיאז, שון גארט Santana - Ultimate Santana, Discogs (באנגלית) 27, 2008.(הקישור אינו פעיל) "Romanian Top 100" (ארכיון) www.ifpicr.cz This Boy's Fire - Baby Bash, Jennifer Lopez, Santana | Song Info | AllMusic, AllMusic "Santana Records With Lopez". Contactmusic.com (באנגלית אמריקאית). 2007-09-24. נבדק ב-2018-03-31. teenmusic.com - This website is for sale! - Resources and Information., www.teenmusic.com (באנגלית) (ארכיון) "'Ultimate Santana' ready for store shelves". Ultimate Santana - Santana | Songs, Reviews, Credits | AllMusic, AllMusic
טיפוס באולימפיאדת הנוער בואנוס איירס (2018)

תחרויות הטיפוס באולימפיאדת הנוער בואנוס איירס (2018) התקיימו בפארק הספורט של רוקה. זוהי הופעת הבכורה של תחרויות בענף הטיפוס באולימפיאדת הנוער. התחרויות הורכבו מטורניר נערים וטורניר נערות שבכל אחד מהם השתתפו 20 מטפסים. כל טורניר מורכב משלוש תחרויות נפרדות: טפוס מהיר, טיפוס בולדרינג וטיפוס לגבוה כנגד השעון. ההעפלה לתחרויות היא אישית והמכסה ניתנת לספורטאי ולא לוועד האולימפי המקומי. הספורטאים המשתתפים בתחרויות נדרשים לציית להוראות האמנה האולימפית במלואם, כולל חוק 41 המחייב את הספורטאים להיות בעלי אזרחות של המדינה אותה הם מייצגים. בנוסף, כל חברי הנבחרת נדרשים להיות בני 15 עד 17, בזמן המשחקים (תאריך הלידה בין ה-1 בינואר 2000 ל-31 בדצמבר 2001). כל ועד אולימפי מקומי מורשה לשלוח עד 4 ספורטאים, 2 ספורטאים לכל מגדר. אם העפילו יותר משני ספורטאים לכל מגדר, הוועד האולימפי המקומי הוא בעל הסמכות להחליט מי יהיו שני הספורטאים אשר ישתתפו במשחקים. הוועד האולימפי הבינלאומי והפדרציה הבינלאומית לטיפוס סיכמו כי בכל טורניר ישתתפו 20 ספורטאים. מכסה בודדת, לכל טורניר, ניתנה למדינה המארחת, ארגנטינה. 13 מכסות חולקו בהתאם לדירוג של אליפות העולם לנוער לשנת 2017 אשר התקיימה באינסברוק עבור כל מגדר. מכסה בודדת עבור כל מגדר חולקה למנצח ומנצחת של כל אליפות יבשתית, בהתאם לחלוקה הבאה: אמריקה, אירופה, אסיה, אפריקה ואוקיאניה. מכסה בודדת אחרונה בכל טורניר חולקה כהקצאה עולמית. אם המנצח באליפות היבשתית כבר זכה במכסה, המכסה תועבר לספורטאי המדורג הבא בתור באותה אליפות. כל הזמנים הם לפי הזמן המקומי (UTC-3) מדיה וקבצים בנושא טיפוס באולימפיאדת הנוער בואנוס איירס בוויקישיתוף הוועד האולימפי הבינלאומי והפדרציה הבינלאומית לטיפוס (29 באוגוסט 2017). "Qualification System – Youth Olympic Games Buenos Aires 2018 - Sport Climbing" (PDF) (באנגלית). נבדק ב-31 במרץ 2018. {{cite web}}: (עזרה)
Wargaming.net

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] Wargaming.net היא חברה פרטית לפיתוח משחקי מחשב, בעיקר משחקי רשת מרובי משתתפים. החברה רשומה בניקוסיה, קפריסין, מרכז הפיתוח המרכזי נמצא בפארק ההייטק של מינסק, עם משרדים בקייב, סנקט פטרבורג, סיאטל, שיקגו, בולטימור, סידני, הלסינקי, אוסטין ופראג. החברה החלה כתחביב עבור ויקטור קיסלי ב-1995 לפיתוח משחקי מחשב. ויקטור בשלב זה למד באוניברסיטת בלארוס הממלכתית שבמינסק, בפקולטה לפיזיקה. ב-1998, ויקטור ועוד שבעה מפתחים נלהבים הקימו את Wargaming.net — חברה לפיתוח משחקים, שהשיקה את הפרויקט הראשון שלה בשנת 2000. 2000 — DBA Online (PC) 2003 — Massive Assault (PC) 2004 — Massive Assault Network (PC) 2005 — Massive Assault: Domination (PC) 2006 — Massive Assault Network 2 (PC) 2007 — האי מיושב: השלכות (PC) 2008 — מבצע "בגרטיון" (PC) 2009 — Order of War (PC) 2010 — Order of War: Challenge (PC) 2010 — World of Tanks (PC) 2013 — World of Warplanes (PC) 2013 — World of Tanks: Rush (משחק לוח) 2014 — World of Tanks: מהדורת Xbox 360 (Xbox 360) 2014 — World of Tanks Generals (PC, iOS, Android) (בדיקת בטא) 2014 — World of Tanks Blitz (iOS, אנדרואיד, Windows 10 סלולרי, מחשב) 2014 — ביאתלון הטנקים (iOS, אנדרואיד) 2015 — World of Warships (PC) 2016 — Master of Orion (PC) 2016 — Hybrid Wars (PC) 2017 — קליבר 2017 — World of Warships (iOS. אנדרואיד) World of tanks blitz (Nintendo switch-2020) מדיה וקבצים בנושא Wargaming.net בוויקישיתוף אתר האינטרנט הרשמי של Wargaming.net Wargaming.net, ברשת החברתית פייסבוק Wargaming.net, ברשת החברתית אקס (טוויטר) Wargaming.net, ברשת החברתית LinkedIn Wargaming.net, סרטונים בערוץ היוטיוב סרט תיעודי על ההיסטוריה של חברת Wargaming.net Wargaming.net. "Головной офис компании". Wargaming.net. "Минский центр разработки". "Presentation of the Issuer Company (Admission document)" (PDF). Cyprus Stock Exchange. 2011-10-25. אורכב מ-המקור (PDF) ב-2013-08-26. נבדק ב-2013-08-20. Пять фактов о создателе World of Tanks // Хартия'97 Роман Кутузов. "Танчики: игра по-взрослому". Forbes. Forbes Media LLC. אורכב מ-המקור ב-2013-12-02. נבדק ב-2018-03-31. ערך זה הוא קצרמר בנושא משחקים ובנושא כלכלה. אתם מוזמנים לתרום לוויקיפדיה ולהרחיב אותו.
תכונות קוליגטיביות

 בכימיה, תכונות קוליגטיביות (colligative properties), הן התכונות של תמיסה, אשר תלויות בריכוז של המומס ולא באופי עצמו של החומר המומס. התכונות הללו של התמיסה מופיעות כאשר מוסיפים מומס אל ממס טהור. התכונות הקוליגטיביות הן: חוק ראול: ירידה בלחץ אדים, לפי הנוסחה: P=P*·χ. כאשר P מייצג לחץ אדים מעל התמיסה, P* מייצג לחץ אדים מעל ממס טהור ו-χ מייצג שבר מולי של ממס. העלאת טמפרטורת הרתיחה (כתלות בקבוע האבוליוסקופי (אנ') של הממס ובמולליות של המומס). הורדת טמפרטורת הקיפאון (כתלות בקבוע הקיראוסקופי (אנ') של הממס ובמולליות של המומס). הופעת לחץ אוסמוטי. לפי החוק השני של התרמודינמיקה, כאשר האנטרופיה של חומר גדלה, הוא הופך ליותר יציב. תהליך זה מתרחש בנוזל אשר נוסף אליו מומס. במילים אחרות, הפוטנציאל הכימי של נוזל יורד כאשר ממיסים בו מומס וזה מה שמוביל ליציבות הרבה של תמיסה (לעומת ממס טהור). בגלל הגדלת האנטרופיה שקורית בעקבות המסת המומס בממס (למשל המסת גלוקוז במים), התמיסה הופכת ליותר יציבה מבחינה תרמודינמית, וזה מה שמוביל לירידה בלחץ האדים מעל התמיסה, להעלאת נקודת הרתיחה, לירידת נקודת הקיפאון וכן להופעת הלחץ האוסמוטי. מבחינה מולקולרית יותר קשה להסביר את התכונות הקוליגטיביות. את הירידה בלחץ האדים ניתן להסביר כך שהמומס (אשר איננו נדיף) נמצא בפני השטח של הנוזל ועל ידי כך מפחית את שטח ההשקה של הנוזל עם הגז. מדיה וקבצים בנושא תכונות קוליגטיביות בוויקישיתוף Colligative Properties of Solutions, אתר sparknotes Colligative Properties of Solutions, אתר hyperphysics תכונות קוליגטיביות, באתר אנציקלופדיה בריטניקה (באנגלית) ערך זה הוא קצרמר בנושא פיזיקה ובנושא כימיה. אתם מוזמנים לתרום לוויקיפדיה ולהרחיב אותו.
סו יונג קים

סו יונג קים (באנגלית: So Yong Kim; נולדה בשנת 1968) היא במאית קולנוע אמריקאית-קוריאנית זוכת פרסים. בין סרטיה: "שיר אהבה", "בין הימים", Treeless Mountain ו-For Ellen. קים נולדה בפוסן, בקוריאה הדרומית, ובגיל 12 עברה עם אימה ללוס אנג'לס, קליפורניה. בשנת 2006, קים זכתה בפרס חבר השופטים בפסטיבל סאנדנס עבור סרט הבכורה שלה "בין הימים". הסרט, שצולם בטורונטו, היה מבוסס באופן רופף על תקופת נעוריה, וכלל בעיקר קטעים מאולתרים של חברי הקאסט, כולם בגילאי העשרה, אשר הביעו את הבלבול, גילויי הרומנטיקה והניכור מהסביבה שלהם דרך הצילום הדיגיטלי האינטימי של קים. סרטה השני של קים, משנת 2008, הוא Treeless Mountain. סרטה השלישי, For Ellen, הוצג בבכורה בפסטיבל סאנדנס של 2012. ב-2014 הוציא קים סרט קצר בשם Spark and Light בכיכובה של ריילי קיאו, שהוזמן על ידי בית האופנה מיו מיו במסגרת סדרה מתמשכת בהפקתו,  Women's Tales (סיפורי נשים). ב-2016 יצא הסרט "שיר אהבה", שהוצג גם הוא בהצגת הבכורה בפסטיבל סאנדנס. הסרט עוסק בשתי חברות טובות המתאהבות, בכיכובן של ג'נה מאלון (שהופיע בסרטה הקודם של קים, For Ellen), וריילי קיאו. גם ב-2016, קים ביימה לראשונה לטלוויזיה, בסדרה Queen Sugar, ומאז ביימה פרקים בסדרות "טרנספרנט", "פשע אמריקאי", "הטובות לקרב" ו"קוד שרוף". קים נשואה לברדלי ראסט גריי. לזוג שני ילדים. קולנוע טלוויזיה קים זכתה בפרס חבר השופטים המיוחד לרוח עצמאית בפסטיבל סאנדנס עבור סרטה הראשון, "בין הימים". סרטיה For Ellen ושיר אהבה היו מועמדים לפרס חבר השופטים המרכזי בפסטיבל. "בין הימים" זכה בפרסים רבים בפסטיבלים בינלאומיים, ביניהם פסטיבל דובאי, פסטיבל גות'אם, פסטיבל בואנוס איירס, פסטיבל לוס אנג'לס, פסטיבל פוסן ופסטיבל טוקיו. מדיה וקבצים בנושא סו יונג קים בוויקישיתוף סו יונג קים, במסד הנתונים הקולנועיים IMDb (באנגלית) סו יונג קים, באתר AllMovie (באנגלית) סו יונג קים, במסד הנתונים הקולנועיים KinoPoisk (ברוסית) 2009 ראיון משנת 2009 עם סו יונג קים בכתב העת Bomb Magazine So Yong Kim, IMDb http://www.miumiu.com/en/women_tales/7/film Jagernauth, Kevin. "Sundance First Look: Jena Malone In 'Lovesong' & Paul Dano And Daniel Radcliffe In 'Swiss Army Man'". אורכב מ-המקור ב-2016-01-29. נבדק ב-22 בינואר 2016. {{cite web}}: (עזרה) Pulver, Andrew. "For Ellen: director So Yong Kim on how she snared her star Paul Dano". נבדק ב-22 בינואר 2016. {{cite web}}: (עזרה)
9Go!

!9Go הוא ערוץ טלוויזיה אוסטרלי המשודר בשידור דיגיטלי חופשי, אשר הושק ב-9 באוגוסט 2009. הערוץ משדר קומדיות, ריאליטי, בידור, סרטים, אנימציה ודרמות לקהל יעד בגילאי 16 עד 39, כמו גם תוכניות לילדים. הרעיון להקמת הערוץ פורסם ב-23 במרץ 2009, כאשר רשת Nine הכריזה על כוונתה להקים ערוץ טלוויזיה כללי, שיושק באמצע שנת 2009. שם הערוץ ומיתוגו נחשפו כמה שבועות מאוחר יותר ב-14 באפריל 2009 על ידי TV Tonight, אתר תקשורת אוסטרלי. עם זאת ברשת אישרו את שם הערוץ ב-15 ביולי 2009, כמו גם את סמליל הערוץ שפורסם. הערוץ עלה לאוויר בשעה 13:00 ב-5 באוגוסט 2009 עם שידור קדימון ברצף. הערוץ החל רשמית בשידוריו ב-9 באוגוסט 2009, כמה ימים מאוחר יותר, בשעה 06:30 עם שידור קדימון באורך של דקה. אחריו שודר פרק של וייפאאוט, ובכך הייתה לתוכנית הראשונה ששודרה בערוץ. שיר הנושא של הערוץ, "Go" שוחרר מאוחר יותר ב-ITunes באותה שנה בה הושק. הערוץ חגג את שנת השידורים הראשונה שלו על ידי שידור סרטים בכל ערב בשעה 22:00 במהלך חודש אוגוסט 2010. כמו כן הערוץ שידר קליפ קצר במהלך הפסקות הפרסומות, בהן הודה לקהל על צפייתו בערוץ. ב-2 בפברואר 2014 הערוץ השיק סמליל חדש, אריזה גרפית חדשה ורצועות שידור חדשות ובהן רצועת שידורים יומית לילדים בסופי שבוע. הערוץ שינה את ייעודו, כשהחל לשדר במהלך רוב שעות היום תוכניות לילדים, ואת רוב התוכניות ששודרו בערבים לכוון למבוגרים. ב-26 בנובמבר 2015 שינה הערוץ את שמו מ-!Go ל-!9Go, והועבר לאפיק 93. ב-12 בדצמבר 2016 חשף הערוץ לוח שידורים חדש שכולל רצועת ילדים משעה 06:00-18:00 שנקראת Go! Kids, ושידור תוכניות כלליות ביתר היממה. בשנת 2016 אחוז הרייטינג (מדרוג) הממוצע של הערוץ עמד על 2.2%. כאשר הערוץ היה בפיתוח, שם המותג נחשף כ-!Go 99 עם סמליל בשחור לבן. ב-15 ביולי 2009 אישרה רשת Nine את השם יחד עם סמליל שונה המבוסס על הסמליל המקורי, אך צבעוני. ב-2 בפברואר 2014 הערוץ מותג מחדש עם סמליל חדש, תלת־ממדי בגרסאות צבעוניות. סמל הערוץ המקורי סמל הערוץ בין 9 באוגוסט 2009 עד 2 בפברואר 2014 סמל הערוץ בין 2 בפברואר 2014 עד 26 בנובמבר 2015 סמל הערוץ מאז 26 בנובמבר 2015 9 באוגוסט 2009 - 2 בפברואר 2014: טוב ללכת! (יחד עם קדימונים עם השיר "Go") סיסמת חג המולד מאז 2009: !GO! HO! HO 2012-2010: בואו נלך! (מלווה בקדימונים עם השיר "שלום") 2 בפברואר 2014 - 26 בנובמבר 2015: Go! בשביל זה! 26 בנובמבר 2015 - היום: טוב ללכת! (בגרסה מחודשת) אתר האינטרנט הרשמי של 9Go! Nine announces new TV channel, ‏2009-07-18 "Nine releases GO! schedule". TV Tonight (בAustralian English). 2009-07-24. נבדק ב-2018-03-31. "Multichannel Survey: GO! / GEM". TV Tonight (בAustralian English). 2015-06-16. נבדק ב-2018-03-31. "GO!99 for entertainment?". TV Tonight (בAustralian English). 2009-04-14. נבדק ב-2018-03-31. "Nine confirms GO!99". TV Tonight (בAustralian English). 2009-07-15. נבדק ב-2018-03-31. "GO! adjusts launch time". TV Tonight (בAustralian English). 2009-07-29. נבדק ב-2018-03-31. "Introducing Go! Kids". נבדק ב-2018-03-31. "Nine launches kids' channel Go! Kids as part of 9Go! - Mumbrella". Mumbrella (באנגלית אמריקאית). 2016-12-12. נבדק ב-2018-03-31. רייטינג שנתי 2016, באתר oztam (ארכיון)
משהו חדש מתחיל (שיר)

משהו חדש מתחיל הוא שיר שבוצע על ידי דני רובס ויצא לאור בשנת 2007. השיר יצא לאור בדצמבר 2007 כסינגל הראשון מתוך אלבום שנושא את שם השיר, שיצא 12 שנים לאחר האלבום הקודם של רובס. השיר נכתב על ידי אילאיל תמיר, זוגתו של רובס דאז וכיום רעייתו, ובתו של יהודה תמיר מלהקת "חלב ודבש". את מילותיו כתבה על ספסל ברחוב בתל אביב. בשעת בוקר ראה רובס את המילים מונחות בסלון ביתם. הוא החליט להלחין את השיר ולהשתמש בו בדגימה מתוך שירו פנים ושמות. לאחר כמעט שנה הציג את השיר למפיק אורי זך שהציע לו לשנות את הפזמון. לדברי רובס, "המילים מבטאות אותי יותר מכל דבר אחר, את התקופה הארוכה שעברה מאז התקליט האחרון, את האופטימיות של משהו חדש שמתחיל, דברים שקורים בזמן נכון וניסים קורים והכל אפשרי". "משהו חדש מתחיל" הוא השיר היחיד בקריירה של רובס אותו הוא הלחין, אך לא כתב את מילותיו. השיר הגיע למקום ה-28 במצעד העברי השנתי לשנת התשס"ח (2008) של רשת ג' ולאותו המקום במצעד השנתי של גלגלצ. בשנת 2012 במהלך הפריימריז לראשות מפלגת הבית היהודי הייתה סיסמת הבחירות של נפתלי בנט "משהו חדש מתחיל", סיסמה בה השתמשה גם הרשימה, לאחר ניצחונו של בנט, לקראת הבחירות לכנסת התשע עשרה (2013). רובס טען שהופתע מהשימוש בסיסמה הזהה לשם של שירו, וכי לא היה שבע רצון מכך. הוא שקל להגיש תביעה משפטית בגין פגיעה בזכויות יוצרים, אך לבסוף ויתר על כך. בשנת 2018 בוצע השיר בתוכנית הנוער המוזיקלית "Oboy" בערוץ הילדים. בשנת 2020 בוצע השיר בתוכנית הילדים "אבא מטפלת" בערוץ TeenNick. מילות השיר באתר שירונט שיר אחד, באתר כאן 24 בדצמבר 2017. אור ברנע, משהו חדש מתחיל, באתר ynet, 24 בדצמבר 2007 דני רובס, משהו חדש מתחיל (ראיון וידאו לחרסונסקי מיוסיק, מרץ 2008) באתר yosmusic‏, מרץ 2008 אור ברנע, משהו חדש? דני רובס נגד נפתלי בנט, באתר ynet, 20 בנובמבר 2012